(9) 



nisi duo juvenes secuti sunt eo loco nati , ut officium quoddani in republica 

 suscipere non cogerentur, et nonnisi qiiatuor eorum, qui Themidis 

 cultui sese addixerant, cursus vero chemici nonnisi unum vidimus au- 

 ditorem voluntarium prteter futuros Pharmaceutas , quorum plerique, 

 indigentia compulsi, chemicis lectiouibus frequentes et cum fructu in- 

 terfuerunt. In aliis vero academiis, prsecipue in germanicis , omuium 

 ordinum alumni ad hasce lectiones turmatim confluere solent , si non 

 alio, eo certe consilio, ut inveniant, quo animo aliis laboribus faligato 

 laxamentum dare possint. Caeterum me hoc loco non, uti ajunt, pro 

 domo dicere, omnibus, qui me norunt, persuasum esse confido , reli- 

 quos ad horum judicium atque auctoritatem ablego. 



VI. Plerosque e lectionibus, quibus assistere lege tenentur, nonnisi 

 eas dihgentius sequi , quibus in examine futuro opus habeant, eas vero 

 negligentius et perfunctorie tractare, de quibus in examine non quse- 

 ratur. Cujus rei testes gravissimi sunt cursus Logices et Matheseos pura. 



Cuilibet hanc argumentorum seriem , quae pluribus aliis augeri facile 

 posset , attento animo perlustranti dubium esse non poterit , me jure 

 meritoque asseruisse, in longe majori civium nostrorum academicorum 

 numero vix ullum vestigium reperiri ejus , quem supra definivimus , 

 Platonici scientiarum amoris. Cum vero omnis asvi historiee constet , ju- 

 venes literarum studiis addictos, qui hoc amore destituti sint, nonnisi 

 proletariorum in republica literaria numero augendo idoneos esse , argu- 

 mentis aUatis id quoque simul nos evicisse arbitramur , gravissimura 

 omnis subtilioris et fructuosioris doctrinae impedimentum apud nos in 

 defectu hujus amoris esse quaerendum. 



Quae cum ita sint, nihil nobis reliquum est, nisi ut postremo loco 

 ostendamus, quibus potissimum mediis is, quem desideramus, Platoni- 

 cus scientiarum amor in juvenum animis vel excitari possit, vel ali. 



